ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ኲናት የመን፡ ብስዑዲ ዝምራሕ ልፍንቲ ኣብ የመን ገበን ዝፈጸሙ ኣባላቱ ናብ ፍርዲ ምቕራብ ጀሚሩ 13 ለካቲት 2020 ምንጪ ስእሊ, AFP መግለጺ ስእሊ, ኣብ ነሓሰ 2018 ኣብ ዳህያን ዝበሃል ከባቢ ኣብ ልዕሊ ኣውቶቡስ ዝተፈጸመ ደብዳብ ነፋሪት ብውሑድ 29 ህጻናት ቀቲሉ ኣብ የመን ዝዋጋእ ዘሎ ብስዑዲ ዝምራሕ ልፍንቲ፡ ዓለማዊ ድንጋገታት ሰብኣዊ መሰላት ኣብ ልዕሊ ዝጠሓሱ ወታደራቱ ንዝቐረበ ክስታት ምርኣይ ከምዝጀመረ ገሊጹ። ወሃቢ ቃል እቲ ልፍንቲ ኮሎኔል ቱርኪ ኣል-ማሊኪ ከምዝገለጾ፡ ኣብ ልዕሊ እቶም ቁጽሮም ዘይተፈለጠ ክሲታት ፍርዲ ምስተውሃበ ዕላዊ ክግበር እዩ። እቲ ብስዑዲ ዝምራሕ ልፍንቲ፡ ገበን ኲናት ፈጺሙ ክኸውን ከምዝኽእል ዝገልጹ ላዕለዎት ሰብሞያ ውድብ ሕቡራት ሃገራት፡ ኣብ ግልጽነት እቲ ነቶም ክሲታት ክዳኒ ተጣይሱ ዘሎ ቤት ፍርዲ 'ውን ጥርጣረ ከምዘለዎም ይዛረቡ። ቅልውላው የመን!
